CONVOCATORIA DE NOMEAMENTO DE FUNCIONARIADO INTERINO PARA A EXECUCIÓN DO PROGRAMA DE CARÁCTER TEMPORAL "UNHA ADMINISTRACIÓN DIXITAL NA DEPUTACIÓN DE PONTEVEDRA"
ADMINISTRACIÓN LOCAL — Provincial — Deputación Provincial (Persoal, oposicións, 10/01/2020)

O deputado, en virt ude das competencias delegadas da Presidencia en materia de Persoal, dita a seguinte RESOLUCIÓN: A proposta do Servizo de Novas Tecnoloxías e de conformidade co establecido no artigo 34. g da Lei 7/1985, de 2 de abril, reguladora das bases de réxime local, modificada pola Lei 11/1999, de 21 de abril, por razóns de urxencia e inaprazable necesidade, RESOLVO aprobar a convocatoria de nomeamento de funcionariado interino para a execución do programa carácter temporal “Unha Administración Dixital na Deputación de Pontevedra", e que se rexerá polas seguintes: Esta convocatoria ten por obxecto o nomeamento de diverso persoal como funcionariado interino para a execución do programa de carácter temporal “Unha Administración Dixital na Deputación de Pontevedra”, por razóns de urxencia e inaprazable necesidade, e con fundamento no artigo 10.1. c do Real decreto lexislativo 5/2015, de 30 de outubro, polo que se aproba o Texto refundido da Lei do estatuto básico do empregado público; Lei 2/2015, de 29 de abril, do empregado público de Galicia; artigo 27.1.2 do Real decreto 364/1995, de 10 de marzo; disposición adicional primeira do Real decreto 896/1991, de 7 de xuño; Orde APU 1461/2002, de 6 de xuño, sobre selección e nomeamento de persoal funcionario interino e Decreto 95/1991, de 20 de marzo, da Comunidade Autónoma de Galicia, segundo os principios de mérito e capacidade. A xefatura do servizo de Novas Tecnoloxías xustifica a urxencia e necesidade destes nomeamentos na execución do programa de carácter temporal denominado “Unha Administración Dixital na Deputación de Pontevedra" cuxa fundamentación recóllese a continuación e na que se contemplan diversas actuacións que afectan á tramitación de expedientes, dixitalización, protección de datos, transparencia e accesibilidade. A regulación básica do procedemento administrativo común das administracións públicas introduce de maneira transversal o emprego de medios electrónicos nas relacións entre as administracións públicas e entre estas e os cidadáns. Xeneralízase así o uso de medios electrónicos en todas as fases do procedemento administrativo, desde a identificación e representación das persoas interesadas ata a preferencia p ola notificación electrónica. O Real d ecreto Lei 11/2018, do 31 de agosto, prorroga ata o 2 de outubro de 2020 a entrada en vigor das previsións relativas ao rexistro electrónico de apoderamentos, rexistro electrónico, rexistro de persoal empregado público habilitado, punto de acceso xeral electrónico da Administración e arquivo único electrónico. Non obstante, esta demora non afecta á tramitación electrónica dos expedientes e deberá terse en conta que a existencia de rexistros electrónicos xa era obrigada en virtude da Lei 11/2007, do 22 de xuño, de acceso electrónico dos cidadáns aos servicios públicos, e mantense a súa vixencia transitoria segundo a disposición derrogatoria única da propia Lei 39/2015. Parece de sentido que a Deputación contemple a dixitalización de documentos recibidos de forma presencial, xa que este será o único modo de incorporalos a un expediente electrónico cuxa entrada en vigor xa se produciu (disposición final sétima, parágrafo primeiro, da Lei 39/2015). Tampouco semella que exista obstáculo na prestación de apoio á cidadanía no uso de medios electrónicos, prevista así no art.12 da Lei 39/2015, non afectado pola demora da entrada en vigor; ou en irse incorporando ás diferentes plataformas de interoperabilidade, na medida en que estas teñan a suficiente capacidade para prestar os seus servizos. Estes aspectos, non obstante, pola súa especificidade incorporaranse nunha instrución diferenciada. O Decreto 24/2018, do 15 de febreiro, sobre os libros de actas e de resolucións das entidades locais galegas, e as disposicións do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, conteñen previsións que será necesario atender e que afectan ao funcionamento dos órganos colexiados da Deputación de Pontevedra. Por outra parte, en materia de protección de datos, a entrada en vigor do Regulamento (UE) 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos, e a rápida evolución tecnolóxica e a globalización expuxeron novos retos para a protección dos datos persoais. A magnitude da recollida e do intercambio de datos persoais aumentou de maneira significativa. Estes avances requiren unha revisión detallada dos datos que se solicitan e a lexitimación para o seu tratamento. En materia de transparencia, a Deputación de Pontevedra publicou recentemente a Ordenanza de transparencia e acceso á información pública, que contén unhas obrigas específicas en materia de transparencia e acceso á información. En materia de accesibilidade, o Real Decreto 1112/2018, do 7 de setembro, sobre accesibilidade dos sitios web e aplicacións para dispositivos móbiles do sector público, establecen uns requisitos mínimos de accesibilidade obrigatorios e determinan unhas normas básicas aplicables ao deseño, construción, mantemento e actualización de tales sitios web e aplicacións para dispositivos móbiles. Nesta liña, as administracións públicas deberán realizar unha actualización periódica e publicación dunha declaración de accesibilidade sobre a conformidade dos seus sitios web e aplicacións para dispositivos móbiles cos requisitos mínimos de accesibilidade que estean establecidos, facilitando a adaptación ao estado da técnica en cada momento. Para acadar isto, o escenario desexado é a integración da accesibilidade durante todas as fases do proceso de desenvolvemento dun sitio web ou aplicación móbil. O obxecto do presente proxecto é a execución das actuacións encamiñadas ao pleno funcionamento dixital da Deputación de Pontevedra, que posibilite o uso das ferramentas electrónicas para a tramitación de expedientes, ata a súa completa e progresiva xeneralización. Todo na busca de procedementos homoxéneos que garantan a celeridade administrativa e a seguridade xurídica, e permita unha actuación eficaz e eficiente. Para isto, cómpre afrontar unha xestión do cambio dirixida a asegurar que o persoal empregado público e directivo poida utilizar os medios dixitais para todos os trámites e actuacións que realice pola súa condición de persoal empregado público. Co funcionamento dixital posibilitarase: En definitiva, urxe avanzar na completa implantación da normativa xeral relativa ao funcionamento dixital da Deputación, a fin de non paralizar a prestación deste servizo e poder cubrir esta necesidade transitoria, que resulta inmediata e ineludible para esta Administración, ao non poder ser asumida polo persoal existente nestes momentos no Servizo de Novas Tecnoloxías. O número de postos, a súa denominación e características relaciónanse a continuación: Establécese o sistema de oposición libre. Para ser admitidas neste proceso selectivo as persoas aspirantes deberán reunir os seguintes requisitos: Todos os requisitos esixidos no apartado anterior deberán posuílos as persoas aspirantes o día que remate o prazo para presentar as solicitudes e conservalos, polo menos, ata a data do seu nomeamento de funcionariado interino para execución de programas de carácter temporal.1) As solicitudes presentaranse preferentemente por medios electrónicos a través do formulario normalizado “217424 Procedementos de selección para o acceso ao emprego público”, dispoñible na sede electrónica da Deputación de Pontevedra (https://sede.depo. gal). Para a presentación das solicitudes a través do rexistro electrónico, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). 2) Opcionalmente, poderán presentarse as solicitudes presencialmente en calquera dos lugares e rexistros establecidos na normativa reguladora do procedemento administrativo común, utilizando o formulario normalizado para a presentación presencial “217424 Procedementos de selección para o acceso ao emprego público”, dispoñible na parte pública da sede electrónica (https://sede.depo. gal). 3) Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. As persoas con algunha discapacidade deberán indicalo na súa solicitude e, no seu caso, solicitarán as posibles adaptacións de tempo e de medios para realizar os exercicios nos que a adaptación fose necesaria. As persoas aspirantes quedan vinculadas aos datos que consten na súa solicitude, aínda que os erros de feito que se poidan advertir poderán emendarse ou repararse en calquera momento, de oficio ou a instancia de parte. O prazo para presentar as solicitudes será de 5 días hábiles, contados a partir do día seguinte ao da publicación da convocatoria no Boletín Oficial da Provincia de Pontevedra (BOPPO). Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan a esas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes. As persoas solicitantes deberán achegar xunto coa solicitude a seguinte documentación: A documentación complementaria deberá presentarse preferentemente por medios electrónicos. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a mostra do documento orixinal para o cotexo da copia electrónica presentada. Será requisito necesario para participar nas probas selectivas aboar, dentro do prazo de presentación de instancias, os dereitos de exame e os gastos de tramitación que, no seu caso, determine a entidade bancaria. O recibo, que se descargará xunto coa solicitude de participación, poderase pagar en calquera sucursal, por banca electrónica e nos caixeiros habilitados de ABANCA. A través da súa páxina web (http://www.abanca.com/gl/pago-de-recibos) poderase realizar o pagamento con tarxeta sen necesidade de ser clienta ou cliente da entidade introducindo os datos identificativos que figuran na cabeceira deste documento. En función do posto ao que opte, as cantidades que se aboen en concepto de dereitos de exame serán as seguintes: En ningún caso a mera presentación e o pagamento dos dereitos de exame suporá substituír o trámite de presentación en tempo e en forma da solicitude, segundo o disposto na base quinta. Os dereitos de exame reintegraránselles de oficio ás persoas interesadas que sexan excluídas definitivamente da lista de persoas admitidas. Estarán exentas de pagar os dereitos de exame as persoas con discapacidade igual ou superior ao 33 %, o que deberán acreditar coa documentación correspondente. Todos os trámites administrativos que as persoas interesadas deban realizar durante a tramitación deste procedemento levaranse a cabo preferentemente por medios electrónicos (rexistro electrónico) a través do modelo “Instancia xenérica”, dispoñible en https://sede.depo. gal ou, opcionalmente, a través do mesmo modelo pero de forma presencial en calquera dos lugares e rexistros establecidos na normativa reguladora do procedemento administrativo común. Se a solicitude non reúne os datos esixidos na convocatoria ou calquera dos previstos no artigo 66 da Lei 39/2015, de 1 de outubro, do procedemento administrativo común das administracións públicas (LPACAP) requiriráselle ás persoas interesadas, de conformidade co establecido no artigo 68 desta, que nun prazo de 2 días hábiles emenden as faltas ou presenten os documentos preceptivos, indicándolles que, de non o facer, se terá por desistida a súa solicitude, que se arquivará sen máis trámites.1) Unha vez rematado o prazo de 5 días hábiles fixado para presentar as solicitudes a institución provincial ditará unha resolución, no prazo máximo dun mes, na que declarará aprobada a lista de persoas admitidas e excluídas e especificará, no seu caso, os motivos da exclusión, que se publicará no BOPPO, na páxina web e no taboleiro de anuncios da Deputación, de conformidade co establecido no artigo 45 da LPACAP.2) As persoas excluídas disporán dun prazo de 2 días hábiles, contados a partir do día seguinte ao da publicación da resolución, para poder emendar, no seu caso, o defecto que motivase a exclusión. No suposto de producirse reclamacións deberá ditarse unha nova resolución estimándoas ou desestimándoas coa publicación da lista definitiva no BOPPO, na páxina web e no taboleiro de anuncios.3) Contra a resolución do deputado delegado, na que se aproba a lista definitiva, poderase interpoñer un recurso potestativo de reposición ante o mesmo órgano que a ditou, no prazo dun mes a partir do día seguinte ao desta notificación (artigos 112 e 123 da LPACAP) ou ben un recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, segundo o artigo 46 da Lei 29/1998, de 13 de xullo, reguladora da xurisdición contencioso-administrativa.4) O feito de figurar como incluídas na relación de persoas admitidas non significa que se lles recoñeza ás persoas interesadas posuíren os requisitos esixidos no procedemento selectivo convocado, que deberán ser xustificados documentalmente no suposto de que as persoas admitidas superen as probas selectivas.1. Cando o último día do prazo se produza unha incidencia técnica que imposibilite o funcionamento da sede electrónica da Deputación de Pontevedra, o prazo afectado ampliarase automaticamente, ata o seguinte día hábil, en beneficio de todas as persoas interesadas no procedemento, aínda que esta ampliación só producirá efectos para a presentación de solicitudes, escritos e comunicacións por medios electrónicos.2. Para que se produza a ampliación automática do prazo segundo o previsto neste artigo será necesario que a incidencia teña unha duración continuada superior a 1 hora nas últimas 24 ou de menos dunha 1 nas últimas 12 do prazo.3. As ampliacións automáticas dos prazos serán obxecto de publicidade mediante un anuncio publicado na sede electrónica da Deputación de Pontevedra, no que se indicará con claridade o procedemento ou procedementos afectados pola ampliación automática, así como o día hábil seguinte no que finaliza o prazo ampliado.4. Deberá quedar constancia no expediente desta incidencia técnica mediante un certificado expedido para o efecto polo servizo da Deputación de Pontevedra con competencias en novas tecnoloxías, no que conste tal incidencia, o tempo que permaneceu inactiva a sede electrónica e, na medida do posible, as súas causas.1) Os membros dos tribunais cualificadores serán designados polo deputado delegado, segundo o disposto no artigo 4, parágrafos e) e f) do Real decreto 896/1991, de 7 de xuño, así como no artigo 60 da Lei do estatuto básico do empregado público (LEBEP), tendo en conta a paridade entre mulleres e homes.2) O tribunal cualificador estará integrado por cinco membros titulares e cinco suplentes. A pertenza aos órganos de selección será sempre a título individual, sen que poida exercerse en representación nin por conta de ninguén.3) A composición do tribunal axustarase aos principios de imparcialidade e profesionalidade dos seus membros, que deben pertencer a un corpo, escala ou categoría profesional para o que se requira unha titulación de nivel igual ou superior ao esixido para acceder ao posto convocado.4) Non poderán formar parte do tribunal as persoas de elección ou designación política, o funcionariado interino nin o persoal eventual.5) O tribunal poderá dispoñer a incorporación aos seus traballos de asesores especialistas, con voz e sen voto, cando a natureza ou as circunstancias dalgunha das probas así o aconsellen; as mencionadas asesoras e asesores limitaranse a prestaren colaboración nas súas especialidades técnicas.6) Antes de que teña lugar cada unha das probas, e xuntamente coa lista de persoas admitidas, publicarase no BOPPO, na páxina web e no taboleiro de anuncios da Deputación a resolución pola que se nomean os membros titulares e suplentes do tribunal cualificador.7) Os membros dos tribunais deberán absterse de intervir, comunicándollo ao deputado delegado cando concorra neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público (LRXSP), ou cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 24 da LRXSP.8) O tribunal cualificador deberá constituírse na data que designe o deputado delegado; entenderase validamente constituído cando asista a maioría absoluta dos seus membros, titulares ou suplentes. Na sesión constitutiva adoptaranse as decisións pertinentes para o correcto desenvolvemento das probas selectivas.9) A partir da sesión de constitución o tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ao disposto na LRXSP e ás bases xerais e específicas reguladoras desta convocatoria.10) O tribunal cualificador adoptará as medidas precisas naqueles casos nos que resulte necesario para que as persoas con discapacidade gocen de similares condicións para realizaren os exercicios que as do resto de aspirantes, disporá, no seu caso, as posibles adaptacións de tempo e de medios.11) No caso de ausencia da presidenta ou presidente titular ou suplente actuará no seu lugar a ou o vogal designado en primeira orde.12) Os membros do tribunal e o persoal asesor que asistan ás sesións percibirán as axudas de custo segundo a contía legalmente establecida. Décimo cuarta. Características das probas selectivas Os procedementos de selección, en fase de oposición, consistirán en probas de coñecementos xerais ou específicos teóricos e prácticos, incluídas as de tipo test, segundo a natureza e as funcións dos postos de traballo que vaian desempeñar as persoas seleccionadas.1) A data e mais a hora na que deberá constituírse cada tribunal, así como o día e a hora para o comezo do primeiro exercicio das probas selectivas convocadas, serán determinados polo deputado delegado mediante unha resolución, xuntamente coa aprobación da lista definitiva de persoas admitidas e a composición do tribunal, que se publicará mediante un anuncio na páxina web da Deputación e no taboleiro de anuncios da Deputación, estando previsto a constitución e realización do primeiro exercicio os días e horas que a continuación se sinalan, salvo que nesta publicación se determine outra data: 2) As persoas aspirantes convocaranse para cada exercicio nun único chamamento, quedarán decaídas no seu dereito as que non comparezan a realizalo, salvo os casos debidamente xustificados, que resolverá o tribunal.3) As persoas aspirantes deberán presentarse para realizaren cada exercicio provistas do DNI ou doutro documento fidedigno acreditativo da súa identidade a xuízo do tribunal e tamén dos medios materiais necesarios para realizalo.1) En calquera momento os tribunais poderán requirirlles ás opositoras e opositores que acrediten a súa identidade.2) A orde de actuación das opositoras e opositores para realizaren aqueles exercicios que non poidan facerse de forma simultánea determinaraa o tribunal mediante un sorteo en presenza das persoas aspirantes e inmediatamente antes de iniciarse o exercicio.3) Na realiz ación e corrección dos exercicios escritos garantirase o anonimato, para o que o tribunal poderá utilizar os medios que considere oportunos.4) Se en calquera momento do proceso selectivo chegase a coñecemento do tribunal que algunha das persoas aspirantes non posúe a totalidade dos requisitos esixidos na respectiva convocatoria deberá propoñerlle ao deputado delegado, previa audiencia coa persoa interesada, a súa exclusión indicando as inexactitudes ou falsidades observadas para os efectos procedentes.5) Unha vez concluído cada un dos exercicios da oposición correspondente o tribunal fará pública, en www.depo. gal e no taboleiro de anuncios, a relación de aspirantes que o superasen, indicando a puntuación obtida. As persoas opositoras non incluídas na lista terán a consideración de “non aptas”. 6) A relación de persoas aprobadas en cada exercicio deberá publicarse en www.depo. gal e no taboleiro de anuncios, polo menos con 12 horas de antelación á nova reunión do tribunal, cando se trate do mesmo exercicio, e con 24 horas de antelación cando se trate dun novo exercicio.7) Os exercicios terán lugar a porta pechada sen outra asistencia que a dos membros do tribunal, as persoas designadas por este como colaboradoras e as persoas opositoras, excepto na lectura por parte das persoas opositoras dos exercicios escritos, que será pública.8) Desde o momento en que remate un exercicio ou proba e ata que empece o seguinte deberá transcorrer un prazo mínimo de 48 horas e un máximo de 40 días hábiles.9) As puntuacións obtidas no exercicio tipo test serán publicadas no taboleiro de anuncios da Deputación e na páxina web desta, tendo as persoas aspirantes terán un prazo de 2 días hábiles, contados a partir do día seguinte ao da publicación da plantilla coas respostas, para presentar as reclamacións que consideren oportunas. Unha vez resoltas, no seu caso, as alegacións presentadas, ou transcorrido o citado prazo, convocaranse as e os aspirantes que o superaron para a realización do segundo exercicio.10) Contra os acordos do tribunal poderá interpoñerse un recurso administrativo de alzada ante o presidente que o nomeou, segundo o previsto no artigo 121 da LPACAP.1) Cada un dos exercicios obrigatorios e eliminatorios da oposición será cualificado entre cero (0) e dez (10) puntos, e para aprobar cada un deles deberase obter unha puntuación mínima de cinco (5) puntos. No exercicio tipo test penalizaranse as preguntas mal contestadas, de xeito que por cada 3 preguntas incorrectas se descontará unha correcta ou a súa parte proporcional. Ademais, neste exercicio o tribunal marcará a puntuación esixida (nota de corte) para superar a proba en función da complexidade técnica desta e das peculiaridades propias do posto convocado, que se corresponderá cun número determinado de respostas acertadas unha vez descontada a penalización por respostas incorrectas. A indicada nota de corte pode ser inferior, igual ou superior ao 50 % do número de preguntas que compoñen o exercicio. Neste tipo de exercicios quedarán automaticamente anulados os exames asinados, os que conteñan datos que identifiquen a persoa asinante que teñan marcas que puidesen romper o anonimato, así como os que resulten ilexibles.2) O exercicio obrigatorio e non eliminatorio sobre o coñecemento do idioma galego cualificarase de cero (0) a dous (2) puntos. Quedan exentas desta proba as persoas que acrediten o Celga 4, outorgándoselles a cualificación máxima (2 puntos). 3) A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal.4) Cando entre dúas puntuacións outorgadas por parte dos membros do tribunal exista unha diferenza de tres ou máis enteiros, serán automaticamente excluídas ambas, a maior e a menor, e a media aritmética calcularase coas puntuacións concedidas polos demais membros do tribunal. Se algunha das aspirantes non puidese completar o proceso selectivo por causa dun embarazo de risco ou dun parto debidamente acreditados, a súa situación quedará condicionada á finalización destes e á superación das fases que quedasen aprazadas, que non poderán demorarse de forma que se menoscabe o dereito do resto das persoas aspirantes a unha resolución do proceso axustada a tempos razoables, o que deberá ser valorado polo tribunal. En todo caso, a realización das probas terá lugar antes da publicación da lista de aspirantes que superaron o proceso selectivo.1. Logo de sumadas as puntuacións totais os tribunais farán públicas as propostas de nomeamento a favor da persoa candidata que obteña a maior puntuación total final, que será publicada no taboleiro de anuncios e en www.depo. gal, a fin de que as posibles persoas interesadas poidan formular alegacións ante o tribunal no prazo de 2 días hábiles contados a partir do día seguinte ao da antedita publicación.2. O tribunal non poderá en ningún caso aprobar nin declarar que superou este proceso selectivo un número de aspirantes superior ao de postos convocados. Calquera proposta de persoas aprobadas que contraveña o establecido anteriormente será nula de pleno dereito. Este acordo publicarase no taboleiro de anuncios e en www.depo. gal e serviralles de notificación ás persoas interesadas para todos os efectos.3. No suposto de producirse un empate nas puntuacións totais finais de dúas ou máis persoas aspirantes, este resolverase tendo en conta a maior puntuación obtida no primeiro exercicio. De persistir o empate, terase en conta a puntuación conseguida nos sucesivos exercicios. De manterse o empate, desfarase mediante un sorteo.1. A relación de persoas aprobadas, publicada no taboleiro de anuncios da institución provincial e en www.depo. gal, conterá unha advertencia a través da que se lles lembrará ás persoas aspirantes propostas que deberán presentar no Servizo de Recursos Humanos e Formación a documentación sinalada nas Bases para xustificar que cumpren os requisitos esixidos para acceder ao posto convocado como funcionariado interino para a execución de programas de carácter temporal.2. Cada persoa aspirante achegará, nos tres días hábiles seguintes ao da publicación da relación de persoas aprobadas, os documentos acreditativos da capacidade e mais os requisitos esixidos na convocatoria: 3. Ante a imposibilidade, debidamente xustificada, de presentar os documentos sinalados, as persoas aspirantes poderán acreditar que reúnen as condicións esixidas mediante calquera outro medio de proba admitido en dereito. A persoa que non presentase a documentación sinalada anteriormente dentro do prazo fixado, salvo causa de forza maior, non poderá ser nomeada funcionaria interina para execución de programas de carácter temporal, nin tampouco se do exame da documentación se deducise que carece dalgún requisito. Despois de concluído o proceso selectivo a persoa aspirante aprobada será nomeada funcionaria interina para a execución de programas de carácter temporal polo deputado delegado, unha vez que xustifique documentalmente o cumprimento dos requisitos previstos nestas Bases. Este nomeamento terá efectos de febreiro de 2020 ata ao 31 de decembro de 2020, prorrogable, se procede, ata o máximo permitido pola normativa de aplicación, ou ata que desaparezan as causas que motivan este nomeamento dirixido á execución dun programa de carácter temporal. As Bases desta convocatoria vinculan a Administración provincial, o tribunal cualificador e as persoas aspirantes que participen nos procesos selectivos convocados. A contravención dalgunha das súas normas determinará a exclusión das persoas aspirantes. Os tribunais quedan facultados para interpretar as Bases da convocatoria, para resolver cantas dúbidas e incidencias presente a súa aplicación e para adoptar os acordos necesarios procurando a boa orde e desenvolvemento do proceso selectivo. Os procesos selectivos regularanse polo disposto nas Bases da convocatoria e, no non previsto nestas, polo Real decreto lexislativo 5/2015, de 30 de outubro, polo que se aproba o Texto refundido da Lei do estatuto básico do empregado público; polo Real decreto lexislativo 781/1986, de 18 de abril; polo Real decreto 364/1995, polo que se aprobou o Regulamento xeral de ingreso do persoal ao servizo da Administración do Estado; polo Real decreto 896/1991, de 7 de xuño, sobre procedemento de selección na Administración local e polo Real decreto 95/1991, de 20 de marzo, da Comunidade Autónoma de Galicia. As Bases da convocatoria e cantos actos administrativos deriven delas e das actuacións do tribunal poderán ser impugnados nos casos e na forma establecidos pola LPACAP, así como a Lei 29/1998, de 13 de xullo, reguladora da xurisdición contencioso-administrativa. A Administración provincial tamén poderá, no seu caso, revisar as resolucións dos tribunais segundo o previsto na LPACAP. Ademais das condicións sinaladas na base terceira das Bases xerais, as persoas aspirantes deberán posuír a licenciatura ou grao en Dereito ou estar en condicións de obter a titulación esixida na data en que finalice o prazo de presentación de solicitudes. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 60 preguntas con varias respostas alternativas propostas polo tribunal e correspondentes ao contido do programa. O tempo para a realización deste exercicio será de 60 minutos. SEGUNDO EXERCICIO, consistirá na resolución dun suposto práctico relacionado co contido da parte específica do programa no tempo que marque o tribunal. Neste exercicio o tribunal valorará a capacidade de resolución da persoa aspirante, o rigor analítico e a claridade expositiva, os coñecementos xerais e específicos e a capacidade de expresión oral e escrita, no caso de que a proba así o requira. TERCEIRO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán escollido polo tribunal. Quedan exentas desta proba as persoas que acrediten estar en posesión do CELGA 4. Neste caso outorgaráselles a cualificación máxima (2 puntos). Parte xeral Parte específica Ademais das condicións sinaladas na base terceira das Bases xerais, as persoas aspirantes deberán posuír a licenciatura ou grao en Económicas ou Administración e Dirección de Empresas, Dirección e Xestión Pública ou equivalente, ou estar en condicións de obter a titulación esixida na data en que finalice o prazo de presentación de solicitudes. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 40 preguntas con varias respostas alternativas propostas polo tribunal e correspondentes ao contido do programa. O tempo para a realización deste exercicio será de 40 minutos. SEGUNDO EXERCICIO, consistirá na resolución dun suposto práctico relacionado co contido da parte específica do programa no tempo que marque o tribunal. Neste exercicio o tribunal valorará a capacidade de resolución da persoa aspirante, o rigor analítico e a claridade expositiva, os coñecementos xerais e específicos e a capacidade de expresión oral e escrita, no caso de que a proba así o requira. TERCEIRO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán escollido polo tribunal. Quedan exentas desta proba as persoas que acrediten estar en posesión do CELGA 4. Neste caso outorgaráselles a cualificación máxima (2 puntos). Parte xeral Parte específica Ademais das condicións sinaladas na base terceira das Bases xerais, as persoas aspirantes deberán posuír o título de bacharelato, FP II, ou equivalente, ou estar en condicións de obter a titulación esixida na data en que finalice o prazo de presentación de solicitudes. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 35 preguntas con varias respostas alternativas propostas polo tribunal e correspondentes ao contido do programa. O tempo para a realización deste exercicio será de 35 minutos. SEGUNDO EXERCICIO, consistirá na resolución dun suposto práctico relacionado co contido da parte específica do programa no tempo que marque o tribunal. Neste exercicio o tribunal valorará a capacidade de resolución da persoa aspirante, o rigor analítico e a claridade expositiva, os coñecementos xerais e específicos e a capacidade de expresión oral e escrita, no caso de que a proba así o requira. TERCEIRO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán escollido polo tribunal. Quedan exentas desta proba as persoas que acrediten estar en posesión do CELGA 4. Neste caso outorgaráselles a cualificación máxima (2 puntos). Parte xeral Parte específica Ademais das condicións sinaladas na base terceira das Bases xerais, as persoas aspirantes deberán posuír a titulación de bacharelato ou técnico, ou estar en condicións de obter a titulación esixida na data en que finalice o prazo de presentación de solicitudes. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 35 preguntas con varias respostas alternativas propostas polo tribunal e correspondentes ao contido do programa. O tempo para a realización deste exercicio será de 35 minutos. SEGUNDO EXERCICIO, consistirá na resolución dun suposto práctico relacionado co contido da parte específica do programa no tempo que marque o tribunal. Neste exercicio o tribunal valorará a capacidade de resolución da persoa aspirante, o rigor analítico e a claridade expositiva, os coñecementos xerais e específicos e a capacidade de expresión oral e escrita, no caso de que a proba así o requira. TERCEIRO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán escollido polo tribunal. Quedan exentas desta proba as persoas que acrediten estar en posesión do CELGA 4. Neste caso outorgaráselles a cualificación máxima (2 puntos). Parte xeral Parte específica Pontevedra, a 8 de xaneiro de 2020. O secretario Carlos Cuadrado Romay